sagorsarker/bangla-wikipedia huggingface dataset:
রাহা মুহারক

রাহা মুহারক (; জন্ম ১৯৮৬) সর্বকনিষ্ঠ আরব এবং প্রথম সৌদি নারী হিসেবে এভারেস্টের চূড়ায় আরোহণ করার কৃতিত্ব লাভ করেন। পূর্বে তিনি কিলিমাঞ্জারো, ভিনসন স্তূপপর্বত, এলব্রুস পর্বত, অ্যাকনকাগুয়া পর্বত, কালা পাথার, ওরিসাবা পর্বত এবং ইস্তাসিওয়াটাল জয় করেছেন।
হাসান মুহারকের তিন সন্তানের মধ্যে সবচেয়ে কনিষ্ঠতম মুহারক সৌদি আরবের জেদ্দাতে জন্মগ্রহণ করেন। তিনি শারজাহ শহরের আমেরিকান বিশ্ববিদ্যালয় থেকে ভিসুয়াল কমনিকেসান্সে কে স্নাতক হন।
বর্তমানে তিনি নারী লিডারশিপের বিশেষত্ব নিয়ে সিনার্জি বিশ্ববিদ্যালয়ের দুবাই ক্যাম্পাসে এমবিএ ডিগ্রি অর্জন করছেন। তিনি এখন দুবাইতে বসবাস করেন। যেখানে তিনি একজন গ্রাফিক ডিজাইনার। তিনি সৌদি আরবের কিছুটা ঐতিহ্যবাহী পরিবার থেকে এসেছেন, যেটি হিউম্যান রাইটস ওয়াচের মতে, বিশ্বের একমাত্র জাতি যেগুলি সরকারি স্কুলে খেলাধুলার ক্ষেত্রে অংশগ্রহণকারীদের সক্রিয়ভাবে নিরুৎসাহিত করে। সিএনএন এর মতে, তিনি বলেছিলেন, তার পরিবার কে রাজি করানো এবং তার পর্বতমালার আরোহণ করা দুটোই তার কাছে একই রকমের চ্যালেঞ্জ ছিল।"
মুহারকের এভারেস্টের জন্য কঠোর পরিশ্রম করেন। ২০১৩ সালের ফেব্রুয়ারিতে, তিনি চিলির শীর্ষ চূড়া, অ্যাকনকাগুয়া পর্বতে পৌঁছান এবং ২০১৩ সালের এপ্রিলের শুরু থেকে মাউন্ট এভারেস্ট জয় করার প্রস্তুতি নেন।
তিনি দক্ষিণ কলের শেষ শিবির থেকে সারা রাত ধরে চলার পর, ১৮ মে ২০১৩ সালে, মাউন্ট এভারেস্টের চূড়ায় পৌঁছান যান নেপালের প্রান্ত থেকে, সেখানে পৌঁছানোর পর, আরও ৩৪ জন অন্যান্য পর্বতারোহী এবং ২৯ জন গাইড তার সাথে যোগদান করে। তার চার সদস্যের অভিযানের দল, "আরবস উইথ আলটিটুড", সেই দলে, কাতারের রাজ পরিবার থেকে প্রথম কাতারি, মোহাম্মদ আল থানি এবং প্রথম প্যালেস্টাইনী, রাইড জিন্দা ছিলেন। তারা মাউন্ট এভারেস্টের শীর্ষে পৌঁছানোর চেষ্টা করার জন্য এক মিলিয়ন ডলার প্রস্তাবিত মূল্য নেপালের শিক্ষার জন্য ব্যয় করবেন। মুহারকের কৃতিত্ব অর্জনের পর, তার অভিযানের দলটি টুইট করে, "প্রথম সৌদি মহিলা মাউন্ট এভারেস্ট জয় করার জন্য, ব্রাভো রাহা মুহারক। আমাদের সামরিক অভিবাদন।" 
তার নিজের কৃতিত্ব সম্পর্কে বলতে গেলে, তিনি বলেন: "আমি সত্যিই প্রথম হওয়া অতটা গুরুত্ব দিছিনা, যতদিন না কেউ অনুপ্রাণিত হয়ে দ্বিতীয় হচ্ছে।"
রবার্ট হেন্ডারসন

রবার্ট হেন্ডারসন (; জন্ম: ৩০ মার্চ, ১৮৬৫ - মৃত্যু: ২৮ জানুয়ারি, ১৯৩১) দক্ষিণ ওয়েলসের নিউপোর্ট এলাকায় জন্মগ্রহণকারী বিখ্যাত ওয়েলসীয় প্রথম-শ্রেণীর ক্রিকেট তারকা ও আম্পায়ার ছিলেন। ইংরেজ প্রথম-শ্রেণীর কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ধীরগতিসম্পন্ন বোলিং করতেন।
১৮৮৩ সালে সারের পক্ষে প্রথম-শ্রেণীর ক্রিকেটে অভিষেক ঘটে রবার্ট হেন্ডারসনের। ঐ মৌসুমে একটি বাদে সকল খেলায় অংশ নিয়েছিলেন তিনি। পাঁচ শতাধিক রান সংগ্রহের পাশাপাশি ৩৫ উইকেটও লাভ করেন। তন্মধ্যে, গ্লুচেস্টারশায়ারের বিপক্ষে ৬/১৭ বোলিং পরিসংখ্যান গড়েছিলেন। এ পরিসংখ্যানটি পরবর্তীকালে তার ব্যক্তিগত সেরা বোলিং নৈপুণ্য ছিল। পরবর্তীতে তিনি অসুস্থ হয়ে পড়েন। তাসত্ত্বেও দলের পক্ষে আরও তিনটি মৌসুম পার করে দেন।
১৮৮৭ সালে খেলার জগতে ফিরে আসেন রবার্ট হেন্ডারসন। এ সময়ে তিনি বল হাতে খুব কমই অগ্রসর হতেন। কেবলমাত্র ব্যাটিংয়ে অভিজ্ঞ হিসেবে মাঠে নামতেন। তবে, সারে দলের পক্ষে নিজেকে আর তুলে ধরতে পারেননি। পরের বছর অবশ্য কাউন্টি ক্যাপ লাভ করেন। ১৮৮৯ সালে আবারো পাঁচ শতাধিক প্রথম-শ্রেণীর রান তুলতে সক্ষম হন। এছাড়াও কয়েকটি অর্ধ-শতরানের কাছাকাছি রান পেয়েছিলেন।
১৮৯৩ সালে খুব কমই কাউন্টি দলের পক্ষে অংশগ্রহণ করতে দেখা যায় তাকে। এছাড়াও, তিনি কোন বোলিং করতেন না। তবে, ১৮৯৬ সাল পর্যন্ত মাঝে-মধ্যে খেলার জগতে ফিরে আসতেন।
১৮৮৫-৮৬ মৌসুমে ভারত ভ্রমণ করেন। বোম্বেভিত্তিক পার্সি ক্রিকেটারদের কোচের দায়িত্বে ছিলেন। এছাড়াও, ১৮৮৬ সালে পার্সিরা ইংল্যান্ড গমন করলে দলের ভারপ্রাপ্ত কোচের দায়িত্ব পালন করেছিলেন রবার্ট হেন্ডারসন।
ঘরোয়া ক্রিকেটে অসামান্য অবদানের স্বীকৃতিস্বরূপ ১৮৯০ সালে উইজডেন কর্তৃক নয়জন ক্রিকেটারের একজনরূপে বর্ষসেরা ক্রিকেটার হিসেবে মনোনীত হন। ১৮৯১ সালে সমারসেটের বিপক্ষে ১০৬ রানের মনোরম শতরান করেন। এটিই তার খেলোয়াড়ী জীবনের একমাত্র শতরান ছিল। পরের বছর প্লেয়ার্সের সদস্যরূপে জেন্টলম্যানের বিপক্ষে লর্ডসে খেলার জন্য নির্বাচিত হন তিনি।
সর্বমোট তিনবার আম্পায়ার হিসেবে খেলা পরিচালনা করেছেন। সবগুলোই তার খেলোয়াড়ী জীবন চলাকালে সম্পন্ন হয়। তন্মধ্যে, ১৮৯৫ ও ১৮৯৬ সালে জেন্টলম্যান বনাম প্লেয়ার্সের মধ্যকার খেলাগুলো অন্তর্ভুক্ত ছিল।
২৮ জানুয়ারি, ১৯৩১ তারিখে ৬৫ বছর বয়সে সারের ওয়ালিংটন এলাকায় রবার্ট হেন্ডারসনের দেহাবসান ঘটে।
উখড়া, নদীয়া

উখড়া হল ভারতের পশ্চিমবঙ্গ রাজ্যের নদিয়া জেলার অন্তর্গত কল্যাণী মহকুমার অধীনস্থ হরিণঘাটা সমষ্টি উন্নয়ন ব্লকের একটি গ্রাম।
উখড়ার অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২ মিটার (৩৯ ফুট)।
ভারতের ২০১১ সালের জনশুমারি অনুসারে উখড়ার জনসংখ্যা হল ১৩,৫৪৮ জন। এর মধ্যে ৬,৯৭৪ জন পুরুষ এবং ৬,৫৭৪ জন মহিলা। এর মধ্যে পুরুষ ৫১%, এবং নারী ৪৯%। এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে উখড়ার সাক্ষরতার হার বেশি। উখড়ার জনসংখ্যার ৯.৬৬% হল ৬ বছর বা তার কম বয়সী।
ইয়েরেভানের চিড়িয়াখানা

ইয়েরেভানের চিড়িয়াখানা, এছাড়াও ইয়েরেভান প্রাণিবিদ্যাবিষয়ক উদ্যান ( ("Yerevani kendabanakan aygi")) নামে পরিচিত, ১৯৪০ সালে আর্মেনিয়ার ইয়েরেভান শহরে প্রতিষ্ঠিত এই চিড়িয়াখানা।
শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে সর্বাধিক একাডেমি পুরস্কার বিজয়ী দেশ

অ্যাকাডেমী অ্যাওয়ার্ড বা অস্কার হচ্ছে চলচ্চিত্রে বিশ্বের সবচেয়ে সম্মানজনক পুরস্কার। হলিউডের অধিকাংশ অভিনেতা বা কলাকুশলীরাই যুক্তরাষ্ট্রের অধিবাসী। তাই এই দেশ থেকেই সর্বাধিক ব্যক্তি অস্কার জিতেছে। তবে অন্যান্য দেশের চলচ্চিত্রকর্মী যারা হলিউডে কাজ করেন তাদের অনেকেও অস্কার পেয়েছেন। বিদেশী শিল্পীদের মধ্যে সর্বাধিক অস্কার পেয়েছেন ইংল্যান্ডের শিল্পীরা।
সিদ্ধেশ্বরী বালক উচ্চ মাধ্যমিক বিদ্যালয়

সিদ্ধেশ্বরী বালক উচ্চ মাধ্যমিক বিদ্যালয় ঢাকার অন্যতম পুরনো সরকারি উচ্চ বিদ্যালয়। এটি ১৯৩৩ সালে প্রতিষ্ঠিত হয়। এটি ঢাকার অন্যতম গুরুত্বপূর্ণ থানা রমনা থানায় অবস্থিত।
জুনো টেম্পল

জুনো ভায়োলেট টেম্পল (; জন্ম: ২১ জুলাই ১৯৮৯) হলেন একজন ইংরেজ অভিনেত্রী। বিচিত্রধর্মী চরিত্র অভিনেত্রী টেম্পল "কিলার জো", "ব্ল্যাক মাস", "দি আদার বলেইন গার্ল", "ওয়াইল্ড চাইল্ড", "অ্যাটোনমেন্ট", "ম্যালেফিসেন্ট" ও "দ্য ডার্ক নাইট রাইজেস" চলচ্চিত্রে অভিনয় করেছেন। তিনি এইচবিওর নাট্যধর্মী ধারাবাহিক "ভিনিল"-এ শ্রেষ্ঠাংশে অভিনয় করেছেন।
টেম্পল ১৯৮৯ সালের ২১শে জুলাই লন্ডনের হ্যামারস্মিথে জন্মগ্রহণ করেন। তার পিতা জুলিয়েন টেম্পল একজন চলচ্চিত্র পরিচালক এবং মাতা অ্যামান্ডা পিরাই একজন প্রযোজক। তার ফুফু নিনা টেম্পল একজন রাজনীতিবিদ। তিনি সমারসেটের টন্টনে বেড়ে ওঠেন এবং এনমোর প্রাইমারি স্কুল, বেডালস স্কুল ও কিংস কলেজে পড়াশুনা করেন। তার দুই ছোট ভাই হলেন লিও ও ফেলিক্স।
২০১৪ সালের মাঝামাঝিতে টেম্পল তার তৎকালীন ছেলে বন্ধু অভিনেতা মাইকেল অ্যাঙ্গারানোর সাথে লস অ্যাঞ্জেলেসের লস ফেলিজে বসবাস শুরু করেন। ২০১২ সালে "দ্য ব্রাস টিপট" ছবিতে কাজ করতে তাদের পরিচয় হয়। ২০১৬ সালে তারা আলাদা হয়ে যান।
শার্লত গ্যাঁসবুর

শার্লত লুসি গ্যাঁসবুর (জন্ম: ২১ জুলাই ১৯৭১) হলেন একজন ব্রিটিশ-ফরাসি অভিনেত্রী ও গায়িকা। তিনি ইংরেজ অভিনেত্রী জেন বার্কিন ও ফরাসি গায়ক ও গীতিকার সের্জ গ্যাঁসবুরের কন্যা। মাত্র তেরো বছর বয়সে "লেমন ইনসেস্ট" গানে তার পিতার সাথে সঙ্গীতে পদার্পণের পর তিনি পনের বছর বয়সে তার পিতার সাথে যৌথভাবে একটি গানের অ্যালবাম প্রকাশ করেন। তিনি ৫:৫৫, আইআরএম, স্টেজ হুইস্পার, ও রেস্ট শীর্ষক চারটি অ্যালবাম প্রকাশ করেন। তিনি লার্স ফন ট্রায়ার পরিচালিত কয়েকটি চলচ্চিত্রে অভিনয় করেন এবং দুটি সেজার পুরস্কার ও শ্রেষ্ঠ অভিনেত্রী বিভাগে একটি কান চলচ্চিত্র উৎসব পুরস্কার অর্জন করেন।
গ্যাঁসবুর ১৯৭১ সালে লন্ডনে জন্মগ্রহণ করেন। তার পিতা সের্জ গ্যাঁসবুর একজন ফরাসি গায়ক ও গীতিকার এবং তার মাতা জেন বার্কিন একজন ইংরেজ অভিনেত্রী। গ্যাঁসবুর তার পিতামাতার খ্যাতির সর্বোচ্চ শিখরে থাকাকালীন জন্মগ্রহণ করেন। তার জন্মের পূর্বে তার পিতামাতা অতিরিক্ত যৌন উত্তেজক "জ্য তাইম... মোই নঁ প্ল্যুস" গানের জন্য কয়েক বছর সংবাদের শিরোনামে আসতে শুরু করেন। সেই সময়ে তাদের আলোচিত সম্পর্ক ও কয়েকবার একত্রে কাজের জন্য তার গণমাধ্যমে আলোচিত হয়ে ওঠেন। ফলে শার্লতের জন্য ও শৈশব নিয়ে প্রায়ই গণমাধ্যমে সংবাদ প্রকাশিত হত।
তার মাতামহী জুডি ক্যাম্পবেল একজন অভিনেত্রী এবং তার মামা অ্যান্ড্রু বার্কিন একজন পরিচালক ও চিত্রনাট্যকার। গ্যাঁসবুর অ্যান্ড্রুর পরিচালনায় "দ্য সিমেন্ট গার্ডেন" ছবিতে অভিনয় করেছেন। তার মামাতো বোন সোফি হান্টার একজন মঞ্চ ও অপেরা পরিচালক। গ্যাঁসবুরের পিতা ইহুদি ধর্মাবলম্বী, অন্যদিকে তার মাতা প্রটেস্ট্যান্ট ধর্মাবলম্বী। গ্যাঁসবুর প্যারিসের একোল অ্যাক্টিভ বিলিঙ্গু জানিন মানুয়েলে ও সুইজারল্যান্ডের কলেজ আলপিন ইন্টারন্যাশনাল বিউ সোলেইলে পড়াশুনা করেন। তার প্রথম ভাষা ফরাসি, তবে তিনি ইংরেজি ভাষাও পারদর্শী।
বদরুন্নেসা ডালিয়া

বদরুন্নেসা ডালিয়া, (জন্ম: ১ মার্চ ১৯৭০) যিনি ডালিয়া নামেও পরিচিত, হলেন একজন প্রধান ধারার নজরুলগীতি এবং রবীন্দ্রসঙ্গীতে পুরস্কার অর্জনকারী গায়িকা, অভিনেত্রী এবং সঙ্গীত শিক্ষক। ডালিয়া বিভিন্ন ধারার সঙ্গীতশিল্পী হিসেবে তার তার বহুমূখী প্রতিভার জন্য প্রসিদ্ধ।
ডালিয়া ১৯৭০ সালে নরসিংদীতে জন্মগ্রহণ করেন। তার বড় ভাই আসিফুল হুদা বাংলাদেশের একজন ব্যঙ্গচিত্র অঙ্কনকারী (কার্টুনিস্ট)। তার ছোট ভাই সুমন রাহাতও একজন গায়ক। ১৯৮৮ সালে ডালিয়া বিসিএস আমলাতন্ত্রবাদী আল-নূরী ফয়েজুর রেজাকে বিয়ে করেছিলেন। ডালিয়া দুই পুত্রের মা। তিনি উস্তাদ মফিজুল ইসলাম ও আবিনাশ গোস্বামী থেকে শাস্ত্রীয় সংগীতে শিক্ষা গ্রহণ করেন। পরে তিনি সুধীন দাশ ও সোহরাব হোসেনের কাছ থেকে নজরুল সংগীত শিখেছিলেন।
অস্ট্রালোপিথেকাস বাহরেলগাজালি

অস্ট্রালোপিথেকাস বাহরেলগাজালি হচ্ছে হোমিনিন জীবাশ্ম; যা ১৯৯৫ সালে প্রত্ননৃবিজ্ঞানী মাইকেল বারনেট এর নের্তৃত্বে একটি টিম এটি আবিষ্কার করে। দুইটি জীবাশ্ম বর্ণনা করা হয়েছে:
--শাদের বাহার আল গাজেলের (গাজেলের নদী) পূর্বদিকে ম্যাণ্ডিবুলের টুকরো পাওয়া যায়। এটি করো টরো থেকে ৪৫ কিমি দূরে। মাইকেল বার্নাট ১৯৯৫ সালের জানুয়ারীতে এটিকে আবিষ্কার করেন। এই সাইটটির নাম দেওয়া হয়েছে কেটি-ওয়ান-টু আর জীবাশ্মের নমুনার নাম রাখা হয়েছে কেটি-ওয়ান-টু/এইচওয়ান। এই নমুনার মধ্যে ছিল নিচের দিকের ছেদন দাঁত, শ্বদন্ত ও চারটি পেষণ দাঁত। এইসবকিছুই দন্তথলির মধ্যে আবদ্ধ ছিল।
- ১৯৯৬ সালের জানুয়ারীতে একই এলাকায় উপরের অগ্রপেষণ দাঁত আবিষ্কৃত হয়। এই প্রকরণের নাম দেওয়া হয়েছিল কেটি-ওয়ান-টু/এইচটু।
তৃতীয় জীবাশ্ম হিসেবে ১৯৯৬ সালের ১৬ জানুয়ারি ম্যাক্সিলার টুকরো পাওয়া যায়। কেটি-ওয়ান-টু এর কাছে কেটি-ওয়ান-থ্রি এলাকায়। এর নামকরণ করা হয়েছিল কেটি-ওয়ান-থ্রি-নাইনসিক্স-এইচওয়ান। ১৯৯৭ সালে বৈজ্ঞানিক নিবন্ধে এসংক্রান্ত প্রকাশিত হয়।
সর্বশেষ চতুর্থ জীবাশ্ম খুঁজে পাওয়া যায়, ১৮ জুলাই ২০০০ সালে। এই জীবাশ্মটি পাওয়া যায় কেটি-ওয়ান-থ্রি এর কাছাকাছি কেটি-ওয়ান-ফোর এলাকায়। কেটি-ওয়ান-টু, কেটি-ওয়ান-থ্রি, কেটি-ওয়ান-ফোর, এই সবগুলো সাইট একই এলাকায় হওয়ায় সম্ভাবনাময় জীবাশ্ম হিসেবে এটি আজো গুরুত্বপূর্ণ হয়ে আছে। ৪র্থ জীবাশ্মটি ছিল ম্যান্ডিবুলারের টুকরো।​
"অস্ট্রালোপিথেকাস বাহরেলগাজালি" এর বয়স বেরিলিয়াম-নির্ভর তেজস্ক্রিয় ডেটিং এর মাধ্যমে করা হয়। এর ফলে এর বয়স নির্ধারণ করা হয় ৩৬ লক্ষ বছর।
এই এলাকাসমুহ পূর্ব আফ্রিকার গ্রেট রিফ্য উপত্যকা থেকে দূরে অবস্থিত। এই উপত্যকা মানব বিবর্তনের শৈশবকাল হিসেবে পরিচিত।( কেটি-ওয়ান-টু/এইচওয়ান জীবাশ্মের নমুনাকে বার্নেট তার বন্ধু আবেল ব্রিলানসিউয়ের স্মৃতি হিসেবে আবেল নামকরণ করেন)।
কেটু-ওয়ানটু/এইচওয়ান ম্যাণ্ডিবুলের "অস্ট্রালোপিথেকাস আফারেন্সিস" এর ন্যায় সমরুপ দন্তবিন্যাস আছে। যার জন্য গবেষক উইলিয়াম কিমবেল এই মর্মে বিতর্ক করেছেন যে আবেল কোনো ভিন্ন প্রজাতি নয় বরং "অঃ আফারেন্সিস" এরই একটি প্রকরণ। ১৯৯৬ সালে ব্রুনেট ও তার টিম এই নমুনাকে "অঃ বাহরেলগাজাইল" এর বলে পুনঃশ্রেণিবিন্যাস করে। এই শ্রেণিবিন্যাসকে বাস্তবায়ন করা কঠিন ছিল কারণ তা "আইসিজেডএন" এর সংজ্ঞার সাথে বিরোধী ছিল।
"অঃ বাহরেলগাজাইল" স্বতন্ত্র; কারণ এটা একমাত্র অস্ট্রালোপিথেসিন জীবাশ্ম; যা মধ্য আফ্রিকায় পাওয়া গিয়েছিল। এথেকে প্রমাণিত হয়; শুধুমাত্র পূর্ব ও উত্তর আফ্রিকায় নয়; বরং প্রাক হোমিনিন প্রজাতি আরো অনেক জায়গায় বিবর্তিত হয়েছিল।
আবেল (হোমিনিড)

আবেল (KT-12/H1) হচ্ছে "অস্ট্রালোপিথেকাস বাহেরালগাজাইল"এর জীবাশ্মের আবিষ্কৃত একমাত্র নমুনা; যার আলাদা করে নামকরণ করা হয়েছিল। আবেলকে ১৯৯৫ সালে প্রত্ননৃতত্ত্ববিদ মাইকেল বার্নেট কানিম রাজ্যের শাদে আবিষ্কার করেন। বার্নেট ম্যালেরিয়ায় আক্রান্ত তার বন্ধু আবেল ব্রিলানকিউয়ের নামে এই জীবাশ্মের নাম "আবেল" রাখেন।
আবেল জীবাশ্মটি শুধুমাত্র একটি চোয়ালের অংশ; যা থেকে "অস্ট্রালোপিথেকাস বাহেরালগাজাইল" সম্বন্ধে খুব কম তথ্যই পাওয়া গিয়েছে।​
স্বল্প সংখ্যক দাঁত থেকে নিশ্চিত হওয়া গিয়েছে এটি "অস্ট্রালোপিথেকাস" গণেরই অংশ।​
সামুদ্রিক স্তন্যপায়ী

সামুদ্রিক স্তন্যপায়ীরা হল জলজ স্তন্যপায়ী যারা সমুদ্রের বাস্তুসংস্থান ও সমুদ্রের উপর নির্ভর করে বেচে থাকে। এদের মধ্যে রয়েছে সিল, তিমি, পোলার বিয়ার, মানাতি (সামুদ্রিক গরু), সমুদ্রের ওটার ইত্যাদি। তারা কোন নির্দিষ্ট গণ বা শ্রেণীর নয়, বরং তাদের বির্বতনের কারণে একই শ্রেণীর ধরা হয় যেহেতু তাদের কোন পূর্বপুরুষ নেই। তাদের সামুদ্রিক পরিবেশের উপর নির্ভরশীলতার জন্যও শ্রেণীবদ্ধ করা হয়।
প্রজাতির উপর নির্ভর করে সামুদ্রিক স্তন্যপায়ীদের সামুদ্রিক বাস্তুসংস্থান অবলম্বন করা ভিন্ন হয়ে থাকে।
মানুষেরা পূর্বে এদের শিকার করত খাদ্য এবং অন্যান্য কাজের জন্য। অনেকগুলো আবার বাণিজ্যিক উদ্দ্যেশ পূরনের লক্ষ্যবস্তু ছিল, যার ফলে এইসব প্রজাতির সংখ্যা দ্রুত কমতে শুরু করে যেমন তিমি এবং সিল। বাণিজ্যিক উদ্দ্যেশে শিকার করার ফলে স্টেলার সি কাউ এবং ক্যারিবিয়ান মঙ্ক সিল এখন বিলুপ্ত হয়ে গেছে। বাণিজ্যিক শিকার বন্ধ হবার পর কিছু প্রজাতি যেমন গ্রে তিমি, নর্দান এলিফেন্ট সিল সংখ্যায় বৃদ্ধি পেয়েছে বিপরীতে অন্য প্রজাতি যেমন নর্থ আটলান্টিক রাইট তিমিরা আশংকাজনক হারে বিপন্ন হয়ে পড়েছে। শিকার ছাড়াও জেলেদের হাতে তিমি নিধন হয়, তিমি জেলেদের জালে আটকা পড়ে ডুবে যায় অথবা অভুক্ত থেকে শেষে মারা যায়। সমুদ্রে জাহাজ যাতায়াত বৃদ্ধি পাওয়ায় দ্রুতগামি জাহাজের সাথে তিমিদের অনেক সময় সংঘর্ষ হয়। বাস উপযোগী পরিবেশ কমতে থাকায় তারা খাদ্য খোজা ও ধরা ব্যহত হচ্ছে ফলে তিমিরা হুমকির সম্মুখিন। শব্দ দূষণের ফলে স্তন্যপায়ীদের ইকোলোকেটিং ক্ষমতা হ্রাস পেয়েছে এবং বর্তমানে বৈশ্বিক উষ্ণতা বৃদ্ধি পাওয়ায় আর্কটিক অঞ্চলের পরিবেশও ক্ষতির মুখে পড়ছে।
জানলুইজি দন্নারুম্মা

জানলুইজি দন্নারুম্মা (, ; জন্ম: ২৫ ফেব্রুয়ারি ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে গোলরক্ষক হিসেবে খেলেন। তিনি সেরিয়ে আ-এ মাত্র ১৬ বছর ২৪২ দিন বয়সে দ্বিতীয় সর্বকনিষ্ঠ গোলরক্ষক হিসেবে অভিষেক করেছেন।
২০০৩–০৪ মৌসুমে, ইতালীয় ফুটবল ক্লাব ক্লাব নাপোলির যুব পর্যায়ের হয়ে খেলার মাধ্যমে দন্নারুম্মা ফুটবল জগতে প্রবেশ করেছেন এবং পরবর্তীকালে এসি মিলানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইতালীয় ক্লাব এসি মিলানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; এসি মিলানের হয়ে তিনি ২১৫ ম্যাচে অংশগ্রহণ করেছেন। ২০২১–২২ মৌসুমে, তিনি ফরাসি ক্লাব পারি সাঁ-জেরমাঁয় যোগদান করেছেন।
২০১৪ সালে, দন্নারুম্মা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১৬ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।
ব্যক্তিগতভাবে, দন্নারুম্মা বেশ কিছু পুরস্কার জয়লাভ করেছেন, যার মধ্যে ২০১৬ সালে গাজেত্তা ক্রীড়া পুরস্কার এবং উয়েফা ইউরো ২০২০-এর সেরা খেলোয়াড়ের পুরস্কার জয় অন্যতম। দলগতভাবে, দন্নারুম্মা এপর্যন্ত ২টি শিরোপা জয়লাভ করেছেন, যার মধ্যে ১টি এসি মিলানের হয়ে এবং ১টি ইতালির হয়ে জয়লাভ করেছেন।
জানলুইজি দন্নারুম্মা ১৯৯৯ সালের ২৫শে ফেব্রুয়ারি তারিখে ইতালির কাস্তেল্লাম্মারে দি স্তাবিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম আলফোন্সো এবং তার মাতার নাম মারিনেল্লা। তার আন্তোনিও দন্নারুম্মা নামে এক বড় ভাই রয়েছে; তিনিও একজন ফুটবল খেলোয়াড়। শৈশব থেকেই তিনি এসি মিলানের ভক্ত ছিলেন, যদিও তিনি জিয়ানলুইজি বুফনকে নিজের আদর্শ মনে করে বড় হয়েছেন।
২০২০ সালের ২৬শে অক্টোবর তারিখে, ইতালিতে কোভিড-১৯ এর বৈশ্বিক মহামারীর মধ্যে করোনাভাইরাস পরীক্ষায় দন্নারুম্মার ইতিবাচক ফলাফল আসে।
হলিউড পাহাড়

হলিউড হিলস ক্যালিফোর্নিয়ার লস এঞ্জেলেস শহরের কেন্দ্রীয় অঞ্চলে সান্তা মনিকা পর্বতমালার একটি অংশ এবং একই নামের একটি পাহাড়ী এলাকা। 
হলিউড হিলস সান্তা মনিকায় পর্বতমালার একটি অংশ।
হলিউড পাহাড়ের চারপাশে রয়েছে স্টুডিও সিটি, ইউনিভার্সাল সিটি ও উত্তরে বারব্যাংক, উত্তর ও পূর্বের গ্রিফিথ পার্ক, দক্ষিণ-পূর্বের লস ফেলিজ, দক্ষিণে হলিউড এবং পশ্চিমে পশ্চিম হলিউড হিলস। এছাড়ায় ফরেস্ট লন মেমোরিয়াল পার্ক, হলিউড রিজার্ভর, হলিউড সাইন, হলিউড বোল এবং জন এনেসন ফোর্ড থিয়েটার অন্তর্ভুক্ত রয়েছে।
হলিউড হিলস দ্বিখণ্ডিত হয় দক্ষিণপূর্ব-উত্তরপশ্চিম ইউএস রুট ১০১ দ্বারা। হলিউড হিলসের পশ্চিমে দিকের লস এঞ্জেলেস শহরের আঞ্চলিক সীমান্ত সিটি লাইন দ্বারা চিহ্নিত, পূর্ব দিক গ্রিফিথ পার্কের মাধ্যমে একটি ফায়ার রোড দ্বারা সীমান্ত চিহ্নিত এবং এটি পশ্চিমা এভিনিউত পর্যন্ত রয়েছে, দক্ষিণে ফ্র্যাংকলিন এভিনিউ এবং দক্ষিণ-পশ্চিম একটি অনিয়মিত রেখা দ্বারা সীমান্ত চিহ্নিত।
হলিউড হিলস থেকে কাছাকাছি এলাকার সম্পর্ক (অগত্যা অব্যাহত):
বেনাজির সালাম

বেনাজির সালাম বাংলাদেশের একজন প্রখ্যাত ওড়িশি নৃত্যশিল্পী।
বেনাজির হলেন আবদুস সালাম ও কোহিনুর সালামের মেয়ে। তিনি ১৯৮৩ সালে রাজশাহীর নৃত্য স্কুল "আবদুল হাসিব পান্না" যা "নিককন শিল্পী গোষ্ঠী" হিসেবে পরিচিত,সেখান থেকে তার কর্মজীবন শুরু করেন। বেনাজির ১৯৮৬,১৯৮৮ এবং ১৯৮৯ সালে জাতীয় শিশু হিসাবে বিবেচিত হয় একটি প্রতিযোগিতার মাধ্যমে যা বাংলাদেশ শিশু একাডেমী দ্বারা সংগঠিত। এই প্রতিযোগিতায় তিনি কত্থক, ভরতনাট্যম, আধুনিক নৃত্য এবং লোক নৃত্য প্রদর্শন করেন। ব্রিটিশ কাউন্সিল এবং এএনজেড গ্রিন্ডলস ব্যাংকের পৃষ্ঠপোষকতায় ১৯৮৮ সালে ঢাকা জুনিয়র আর্ট অ্যান্ড মিউজিক ফেস্টিভালে মণিপুরি নৃত্য, আধুনিক নৃত্য এবং কাত্থাক নৃত্যের উপর স্বর্ণপদক লাভ করেন। তিনি ১৯৯০ সালে বাংলাদেশ জাতীয় শিক্ষা সপ্তাহে কাত্থাক নৃত্যে প্রথম পুরস্কার জিতে নেন। একই বছর তিনি ইউনেস্কো ক্লাবে সাংস্কৃতিক পুরস্কারও জিতেছিলেন।
তিনি ১৯৯৬ থেকে ১৯৯৯ সাল পর্যন্ত রবীন্দ্র ভারতী বিশ্ববিদ্যালয় থেকে ওড়িশিতে তার স্নাতক (সম্মান) করেন। তিনি তার শ্রেণিতে প্রথম স্থান অর্জন করেন এবং বিশ্ববিদ্যালয় থেকে স্বর্ণ পদক পান। বেনাজির পরবর্তীকালে বিশ্ববিদ্যালয় থেকে ওড়িশি নৃত্যে মাস্টার্স শেষ করেন এবং প্রথম স্থানের সাথে স্বর্ণ পদক জয় করেন। বিশ্ববিদ্যালয়ে থাকার সময়, তিনি প্রখ্যাত নৃত্য শিল্পী মুরালিধার মাজি ও পুশলি মুখার্জির একজন শিষ্য ছিলেন।
বর্তমানে তিনি নিজের বিদ্যালয়ে ওড়িশি নৃত্য শেখান। তিনি বাংলাদেশ শিশু একাডেমীর একজন নৃত্যশিক্ষক।
দালমা বাগান মল

দালমা বাগান মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের সিতসারনাক্যাবেডি পাহাড়ের কাছে অবস্থিত। এটি আর্মেনিয়ার প্রথম শপিং মল।
প্রকল্পটি ২০০৯ সালে ঘোষণা করা হয় এবং অক্টোবর ২০১২ সালে মলটি খোলা হয়। আর্মেনিয়ায় জন্মগ্রহণকারী রাশিয়ান ব্যবসায়ীর সাম্যাল করাপেতান পরিচালিত "তাশির গ্রুপ" এর দ্বারা মলটি নির্মিত হয়েছিল। উদ্বোধনী অনুষ্ঠানের রাষ্ট্রপতি সার্জ সার্জসহান উপস্থিত ছিলেন।
আর্মেনীয় "ইয়েরেভান সিটি" চেইন থেকে একটি হাইপারমার্কেট পরে খোলা হয়। ২০১৫ সালে একটি কারফুর হাইপারমার্কেট খোলা হয় ইয়েরেভান মলে।
দালমা বাগান মোল হল ইয়েরেভানের বৃহত্তম গয়না কেন্দ্রগুলির মধ্যে একটি।
১৮ ই নভেম্বর, ২০১৩ সালে, "সিনেমা স্টার" মাল্টিপ্লেক্স সিনেমা থিয়েটার খোলা হয় মোলে। "সিনেমা স্টার" একটি রাশিয়ান সিনেমা চেইন যাদের দালমা বাগান মলেই ৬ টি থিয়েটার র‍য়েছে। মাল্টিপ্লেক্সটি মাইকেল ক্যাফ-রেস্টুরেন্টের কাছাকাছি। 
মলে অনেকগুলি ক্যাফে এবং রেস্টুরেন্ট আছে, একটি ফুড কোর্ট, একটি বোলিং কেন্দ্র, এবং "প্লে ল্যাব" শিশুদের খেলার জায়গা আছে।
দালমা বাগান মল দিয়ে আর্মেনীয় বাজারে প্রবেশ করেছে কিছু প্রধান আন্তর্জাতিক ব্রান্ড, যেমনঃ
ভিভিয়েন মার্চেন্ট

ভিভিয়েন মার্চেন্ট (; জন্ম: অ্যাডা ব্র্যান্ড টমসন, ২২ জুলাই ১৯২৯ - ৩ অক্টোবর ১৯৮২) ছিলেন একজন ইংরেজ অভিনেত্রী। তিনি ১৯৪২ সালে তার কর্মজীবন শুরু করেন এবং মঞ্চ ও চলচ্চিত্রে তার নাট্যধর্মী চরিত্রের জন্য পরিচিত হয়ে ওঠেন। ১৯৫৬ সালে তিনি নাট্যকার হ্যারল্ড পিন্টারকে বিয়ে করেন। তিনি পিন্টার রচিত একাধিক মঞ্চনাটকে অভিনয় করেছেন।
মার্চেন্ট ১৯৫০-এর দশক থেকে ১৯৭০-এর দশক পর্যন্ত সফল অভিনেত্রী ছিলেন। তিনি ১৯৬৪ সালে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। "আলফি" (১৯৬৬) চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। ১৯৬৭ সালে তিনি ব্রডওয়ে মঞ্চে পিন্টারের "দ্য হোমকামিং" মঞ্চনাটকে অভিনয় করে টনি পুরস্কারের মনোনয়ন লাভ করেন। তার অভিনীত অন্যান্য চলচ্চিত্রসমূহ হল "অ্যাক্সিডেন্ট" (১৯৬৭), "দি অফেন্স" (১৯৭২), "ফ্রেঞ্জি" (১৯৭২), "দ্য হোমকামিং" (১৯৭৩) ও "দ্য মেইডস" (১৯৭৫)। বিবাহবিচ্ছেদের পর হতাশা ও মদ্যাসক্তির কারণে তিনি ১৯৮২ সালে মারা যান।
আবু মুহাম্মদ ইউনুস আলী

আবু মুহাম্মদ ইউনুস আলী চলনবিল অঞ্চলের প্রখ্যাত রাজনীতিবিদ, ভাষা সংগ্রামী ও বৃহত্তর পাবনা জেলার মুক্তিযুদ্ধের অন্যতম সংগঠক ছিলেন। যুক্তফ্রন্টের এমএলএ ছিলেন তিনি। পাবনা জেলা আওয়ামী লীগের অন্যতম প্রতিষ্ঠাতা তিনি।'
তিনি ১৯২৩ সালের ২৩ মার্চ পাবনা জেলার ভাঙ্গুড়া উপজেলার দক্ষিণ সারুটিয়া গ্রামের ঐতিহ্যবাহী একটি রাজনৈতিক পরিবারে জন্মগ্রহণ করেন।
বঙ্গবন্ধুর কলকাতার ইসলামীয়া কলেজের বেকার হোষ্টেলের রুমমেট ছিলেন তিনি, বায়ান্নর ভাষাসংগ্রামী, যুক্তফ্রন্টের নির্বাচিত প্রাদেশিক পরিষদ সদস্য, মুক্তিযুদ্ধের অন্যতম সংগঠক, যুদ্ধাহত মুক্তিযোদ্ধা, পাবনার ভাঙ্গুড়া-চাটমোহর-ফরিদপুর আসনে আওয়ামী লীগের একজন নেতা ছিলেন আবু মুহাম্মদ ইউনুস আলী; ইউনুস এমএলএ হিসেবেও পরিচিত ছিলেন।
১৯৫৪ সালের যুক্তফ্রন্ট নির্বাচনে তার নির্বাচনী এলাকা ছিল পাবনা সদর উত্তর (চাটমোহর- ভাঙ্গুড়া-ফরিদপুর- আটঘরিয়া।
তিনি ২০০৫ সালের ১৪ ফেব্রুয়ারি মৃত্যুবরণ করেন।
লক্ষ্য সেন

লক্ষ্য সেন (; জন্ম: ১৬ আগস্ট ২০০১) হলেন একজন ভারতীয় ব্যাডমিন্টন খেলোয়াড়, যিনি মূলত ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
২০১৬ সালে ব্যাডমিন্টনে অভিষেক করা লক্ষ্য ভারতের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
লক্ষ্য সেন ২০০১ সালের ১৬ই আগস্ট তারিখে ভারতের উত্তরাখণ্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ডি কে সেন একজন ভারতীয় কোচ ও তার ভাই চিরাগ সেন একজন আন্তর্জাতিক ব্যাডমিন্টন খেলোয়াড়।
২০২১ সালের ডিসেম্বর মাসে তিনি বিশ্ব চ্যাম্পিয়নশিপের সেমিফাইনালে পৌঁছেছিলেন, যেখানে তিনি স্বদেশী সতীর্থ কিদাম্বি শ্রীকান্তের কাছে ২১-১৭, ১৪-২১, ১৭-২১-এ এক কঠিন লড়াইয়ে পরাজিত হয়ে ব্রোঞ্জ পদক অর্জন করেন।
জানুয়ারি মাসে তিনি ইন্ডিয়া ওপেনের ফাইনালে তৎকালীন বিশ্ব চ্যাম্পিয়ন লোহ কিন ইউকে পরাজিত করেন, যার ফলে তিনি তার প্রথম সুপার ৫০০ খেতাব জয় করেন। তিনি লোহকে টানা দুটি গেমে ২৪-২২, ২১-১৭-এ পরাজিত করেন। জার্মান ওপেনে, লক্ষ্য সেমিফাইনালে ক্রমতালিকায় প্রথম স্থানে থাকা ভিক্টর অ্যাক্সেলসেনকে পরাজিত করেন, কিন্তু ফাইনালে কুনলাভুত ভিটিডসর্নের কাছে হেরে যান। এরপর তিনি অল ইংল্যান্ড ওপেনের ফাইনালে পৌঁছানোর জন্য ক্রমতালিকায় তৃতীয় স্থানে থাকা অ্যান্ডার্স অ্যান্টনসেনকে এবং সপ্তম স্থানে থাকা লি জি জিয়াকে পরাজিত করেন। তিনি ফাইনালে ভিক্টর অ্যাক্সেলসেনের কাছে ১০-২১, ১৫-২১-এ হেরেছিলেন। পরবর্তীকালে তিনি সুইস ওপেন থেকে নিজের প্রত্যাহার করে নেন, কেননা তিনি টানা ২টি বিডব্লিউএফ টুর্নামেন্ট ফাইনাল খেলে ক্লান্ত হয়ে পড়েছিলেন।
লক্ষ্য ভারতের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ এল-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে লক্ষ্য ভারতের প্রণয় এইচ. এস.-এর মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে ভিক্তোর আক্সেলসেনের কাছে পরাজিত হয়ে প্রতিযোগিতা হতে বিদায় নিয়েছিলেন।
মুর্শিদাবাদ বিধানসভা কেন্দ্র

মুর্শিদাবাদ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৪ নং মুর্শিদাবাদ বিধানসভা কেন্দ্রটি মুর্শিদাবাদ পৌরসভা, জিয়াগঞ্জ আজিমগঞ্জ পৌরসভা মুর্শিদাবাদ জিয়াগঞ্জ সমষ্টি উন্নয়ন ব্লক এর অন্তর্গত।
মুর্শিদাবাদ বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের শাওনি সিংহ রায় তার নিকটতম প্রতিদ্বন্দ্বী ফরওয়ার্ড ব্লকের বিভাস চক্রবর্তীকে পরাজিত করেন।
২০০৬ সালের বিধানসভা নির্বাচনে, ফরওয়ার্ড ব্লকের বিভাস চক্রবর্তী মুর্শিদাবাদ কেন্দ্র থেকে জয়লাভ করেন তার নিকটতম প্রতিদ্বন্দ্বী আইপিএফবি জয়ন্ত রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ফরওয়ার্ড ব্লকের ছায়া ঘোষ নির্দলের আবদুল মান্নান হোসেনকে পরাজিত করেন। ১৯৯৬ সালে নির্দলের মাজাম্মেল হক কংগ্রেসের আব্দুল ওহাব মণ্ডলকে পরাজিত করেন, ফরওয়ার্ড ব্লকের ছায়া ঘোষ ১৯৯১ সালে কংগ্রেসের আসাক আলীকে পরাজিত করেন। কংগ্রেসের আবদুল মান্নান হোসেন ১৯৮৭ সালে নির্দলের মদন মোহন রায়কে পরাজিত করেন। ফরওয়ার্ড ব্লকের ছায়া ঘোষ ১৯৮২ সালে আইসিএসের দীদার বক্সীকে পরাজিত করেন এবং ১৯৭৭ সালে জনতা পার্টির সৈয়দ নবাব জানি মির্জা পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের মহম্মদ ইদ্রিস আলী জয়ী হন। কংগ্রেসের এস.কে. এ. মির্জা ১৯৬৭ সালে জয়ী হন। নির্দলের বীরেন্দ্র নারায়ণ রায় ১৯৬২ সালে জয়ী হন। কংগ্রেসের দুর্গাপদ সিংহ ১৯৫৭ সালে জয়ী হন এবং স্বাধীন ভারতের প্রথম নির্বাচন ১৯৫১ সালে জয়ী হন।
মাথেইস দ্য লিখ্‌ট

মাথেইস দ্য লিখ্‌ট (; জন্ম ১২ আগস্ট ১৯৯৯) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন।
দ্য লিখ্‌ট হলেন জনপ্রিয় ওলন্দাজ ফুটবল ক্লাব এএফসি আয়াক্স-এর একজন তরুন খেলোয়াড়, যখন তার বয়স ছিলো মাত্র ৯ বছর তখন তিনি এই একাডেমিতে যোগ দেন। ২০১৬ সালের ৮ই আগস্ট মাসে, তিনি নেদারল্যান্ডসের দ্বিতীয় সারির লিগ এরস্তে দিভিসি-এ লিগের আরেক দল এফসি এম্মেন-এর বিপক্ষে খেলার মাধ্যমে পেশাদার ফুটবলে অভিষিক্ত হন, উক্ত খেলাটিতে তিনি পুরো সময় জুড়ে মাঠে ছিলেন। ২১শে সেপ্টেম্বর, আরেক ডাচ্ ফুটবল ক্লাব উইলেম II-এর বিপক্ষে তার ক্লাব আয়াক্স এর হয়ে কাপ চ্যাম্পিয়নশিপ খেলায় অভিষিক্ত হন। দি লিখ্ত ম্যাচটির ২৫তম মিনিটে একটি কর্নার থেকে গোল করেন, যেটি তাকে আরেক ডাচ্ খেলোয়াড় ক্লারেন্স সিডোর্ফ-এর পেছনে সর্বকালের দ্বিতীয় কোন কনিষ্ঠ গোলদাতা বানিয়ে দেয়। আয়াক্স খেলাটিতে ৫-০ গোল ব্যবধানে জয়লাভ করে। ২০১৬ সালের ২৪শে অক্টোবর, আয়াক্স তাদের টুইটার পেজের মাধ্যমে ঘোষণা করে যে, দি লিখ্ত কে তাদের জেষ্ঠ একাদশে উন্নিত করা হয়েছে।
২০১৭ সালের ২৫শে মার্চ, দ্য লিখ্‌ট তার ক্লাব আয়াক্সের হয়ে মাত্র দুটি লিগ খেলায় অংশগ্রহণ করার পরেও নেদারল্যান্ডস জাতীয় দল-এর হয়ে বুলগেরিয়ার বিপক্ষে বিশ্বকাপ বাছাই পর্বের ম্যাচে অভিষেক হয়, যেখানে তারা ২-০ ব্যবধানে হেরে যায়, যেটি তাকে ১৯৩১ সালে তার স্বদেশী খেলোয়াড় "মেওক ওয়েবার" এর পর নবীনতম হল্যান্ডের কোন অভিষিক্ত খেলোয়াড় বানিয়ে দেয়।
ধড়ক

ধড়ক (অনুবাদ: হৃৎস্পন্দন; হিন্দি উচ্চারণ: [d̪əʱɽək]) একটি ২০১৮ সালের হিন্দি ভাষার দুঃখজনক প্রেমের ভারতীয় চলচ্চিত্র। ছবিটির পরিচালক হলেন শশাঙ্ক খাইতান এবং ধর্ম প্রোডাকশন্স ও জি স্টুডিও প্রযোজিত ছবিটির মুখ্য চরিত্রে জাহ্নবী কাপুর এবং ঈশান খট্টর অভিনয় করেছেন। এই ছবিটি ২০১৬ সালের মারাঠি ভাষার চলচ্চিত্র সৈরাটের একটি পুনঃনির্মাণ। "ধড়ক", যা মূলত ৬ জুলাই ২০১৮ সালে মুক্তি নির্ধারিত ছিল, পরে তা স্থগিত হয় এবং ছবিটির বিশ্বব্যাপী মুক্তি ঘটে ২০ জুলাই ২০১৮ সালে। ধড়ক সমালোচকদের কাছ থেকে নেতিবাচক সমালোচনা পায়। ছবি থেকে বর্ণ বৈষম্যমূলক চিত্রনাট্য মুছে ফেলে দেওয়ার জন্য এবং সাইরাতের একটি দুর্বল পুনঃনির্মাণ হওয়ার জন্য এটি সমালোচিত হয়েছিল। 
চলচ্চিত্রটি ঘোষণা করা হয়, যখন চলচ্চিত্রের প্রযোজক করণ জোহর ১৫ নভেম্বর ২০১৭ সালে এই ছবিটির তিনটি পোস্টার উন্মোচন করেন। পরবর্তী দিনে তিনি আরেকটি পোস্টার প্রকাশ করেন। ২০১৭ সালের ১ ডিসেম্বর উদয়পুরের প্রধান ফটোগ্রাফি শুরু হয়। ২০১৮ সালের ১১ জুন চলচ্চিত্রটির ট্রেলার মুক্তি পায়। 
২২ নভেম্বর, ২০২৪-এ চলচ্চিত্রটির একটি সিক্যুয়েল মুক্তি পাবে "ধড়ক ২" শিরোনামে।
ফিলিপ সিমোর হফম্যান

ফিলিপ সিমোর হফম্যান (২৩ জুলাই ১৯৬৭ - ২ ফেব্রুয়ারি ২০১৪) ছিলেন একজন মার্কিন অভিনেতা, পরিচালক ও প্রযোজক। তিনি পার্শ্ব ও চরিত্র অভিনেতা হিসেবে তার বিচিত্রধর্মী কাজের জন্য সুপরিচিত। তিনি ১৯৯০-এর দশকের শুরু থেকে ২০১৪ সাল তার মৃত্যু পর্যন্ত অসংখ্য চলচ্চিত্র, টেলিভিশন ও মঞ্চনাটকে অভিনয় করেছেন। চলচ্চিত্রে তার কাজের স্বীকৃতি হিসেবে তিনি একটি করে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
কিশোর বয়সেই মঞ্চনাটকে আকৃষ্ট হয়ে হফম্যান নিউ ইয়র্ক বিশ্ববিদ্যালয়ের টিশ স্কুল অব দ্য আর্টসে অভিনয় বিষয়ে পড়াশুনা করেন। তিনি ১৯৯১ সালে "ল অ্যান্ড অর্ডার" টেলিভিশন ধারাবাহিকে অভিনয়ের মধ্য দিয়ে পর্দায় কর্মজীবন শুরু করেন এবং ১৯৯২ সাল থেকে চলচ্চিত্রে কাজ করা শুরু করেন। তিনি "বুগি নাইটস" (১৯৯৭), "হ্যাপিনেস" (১৯৯৮), "প্যাচ অ্যাডামস" (১৯৯৮), "দ্য বিগ লেবভ্‌স্কি" (১৯৯৮), "ম্যাগনোলিয়া" (১৯৯৯), "দ্য ট্যালেন্টেড মিস্টার রিপলি" (১৯৯৯), "অলমোস্ট ফেমাস" (২০০০), "পাংক-ড্রাংক লাভ" (২০০২), ও "অ্যালং কেম পলি" (২০০৪) ছবিতে পার্শ্ব ভূমিকায় অভিনয় করে খ্যাতি অর্জন করেন। তিনি মাঝে মাঝে কেন্দ্রীয় চরিত্রেও কাজ করেন। "ক্যাপোটি" (২০০৫) ছবিতে লেখক ট্রুম্যান ক্যাপোটি চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারসহ একাধিক পুরস্কার অর্জন করেন। তার কর্মজীবনের ব্যপ্তি বিস্তৃত হতে থাকে এবং তিনি "চার্লি উইলসন্‌স ওয়ার" (২০০৭) ছবিতে সিআইএ অফিসার, "ডাউট" (২০০৮) ছবিতে পেডোফিলিয়ার জন্য অভিযুক্ত যাজক, ও "দ্য মাস্টার" (২০১২) ছবিতে সায়েন্টোলজি-ধরনের আন্দোলনের নেতা চরিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।
১৯৯৫ সালে তিনি অফ-ব্রডওয়ে লাবাইরিন্থ থিয়েটার কোম্পানিতে যোগ দেন। সেখানে তিনি মঞ্চনাটক পরিচালনা ও প্রযোজনার পাশাপাশি অসংখ্য নাটকে অভিনয় করেন। ব্রডওয়েতে "ট্রু ওয়েস্ট" (২০০০), "লং ডেস জার্নি ইনটু নাইট" (২০০৩) ও "ডেথ অব আ সেলস‌ম্যান" (২০১২) মঞ্চনাটকে অভিনয় করে তিনি তিনবার টনি পুরস্কারে মনোনীত হন।
২০০৯ সালে মঞ্চে হফম্যান পিটার সেলার্সের ভবিষ্যতব্য মঞ্চনাটক "ওথেলো"-এ আইয়াগো চরিত্রে অভিনয় করেন। এতে নাম ভূমিকায় অভিনয় করেছিলেন জন অর্টিজ। এই কাজটি মিশ্র প্রতিক্রিয়া লাভ করে। "দ্য নিউ ইয়র্ক টাইমস"-এর মঞ্চ সমালোচক বেন ব্র্যান্টলি "ধৈর্যচ্যুতি ঘটানো ভুল বুঝানো নির্মাণ" বলে অভিহিত করে বলেন যখন হফম্যান অন্যদের আত্মবিনাশের দিকে ধাবমান করছিলেন, তিনি অকৃত্রিম ও অগ্নিশর্মা হয়ে সবকিছু বিনষ্ট করার নিকটে চলে আসার প্রচেষ্টা করছিলেন। হফম্যান প্রথমবারের মত ক্লেমেশন চলচ্চিত্র "ম্যারি অ্যান্ড ম্যাক্স"-এ কণ্ঠ দেন, তবে চলচ্চিত্রটি শুরুতে মার্কিন যুক্তরাষ্ট্রে মুক্তি দেওয়া হয়নি। তিনি নাম চরিত্র অ্যাসপারগারের লক্ষণে আক্রান্ত নিউ ইয়র্কের বাসিন্দা ম্যাক্সের ভূমিকায় কণ্ঠ দেন, অন্যদিকে অপর নাম চরিত্র তার কলম বন্ধু অস্ট্রেলীয় তরুণী ম্যারির ভূমিকায় কণ্ঠ দেন টনি কোলেট। হফম্যান এরপর অ্যানিমেশনে আবার কাজ করেন, এইবার তিনি শিশুতোষ অনুষ্ঠান "আর্থার"-এর একটি পর্বে কণ্ঠ দেন এবং অ্যানিমেটেড অনুষ্ঠানে সেরা অভিনয় বিভাগে একটি ডেটাইম এমি পুরস্কারের মনোনয়ন লাভ করেন। এই বছরে এরপর তিনি রিচার্ড কার্টিসের ব্রিটিশ হাস্যরসাত্মক "দ্য বোট দ্যাট রকড" ("পাইরেট রেডিও" নামেও পরিচিত) চলচ্চিত্রে একজন ব্রাস মার্কিন ডিস্ক জকি চরিত্রে বিল নাইয়ি ও রিস ইফান্সের সাথে অভিনয় করেন। এছাড়া তিনি রিকি জারভেজের "দি ইনভেনশন অব লাইং"-এ বারটেন্ডার চরিত্রে ক্ষণিক চরিত্রে অভিনয় করেন।
বাসবী নন্দী

বাসবী নন্দী (৫ ডিসেম্বর ১৯৩৯ - ২৩ জুলাই ২০১৮) একজন বাঙ্গালি চলচ্চিত্র অভিনেত্রী। বনপলাশীর পদাবলী চলচ্চিত্রে অভিনয়ের জন্য তিনি ১৯৭৪ সালে বেঙ্গল ফিল্ম জার্নালিস্ট’স অ্যাসোসিয়েশন থেকে শ্রেষ্ঠ সহ-অভিনেত্রীর পুরস্কার পুরস্কার পান।
বাসবী নন্দীর জন্ম ১৯৩৯ সালে। তার বাবা বি.এল. নন্দী ঢাকায় একজন সুপরিচিত ডাক্তার ছিলেন। নন্দী কলকাতার ইউনাইটেড মিশনারি গার্লস হাই স্কুলের গণ্ডি পেরিয়ে আশুতোষ কলেজ থেকে আইএ পাস করেন।
ছোটবেলা থেকেই গান ও ধ্রুপদী নৃত্যে তার আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।
১৯৫৮ সালে ‘যমালয়ে জীবন্ত মানুষ’ চলচ্চিত্রে অভিনয়ের মাধ্যমে তার অভিষেক ঘটে। উত্তম কুমারের নায়িকা হিসেবেও বেশ কিছু চলচ্চিত্রে অভিনয় করেছেন তিনি।
কলকাতার সব কটি মঞ্চেই অভিনয় করেন বাসবী নন্দী। স্টার থিয়েটারে ‘কারাগার’ (১৯৬২), রঙমহলে ‘সেইম-সাইড’ (১৯৬৮/৬৯), বিজন থিয়েটারে ‘শ্রীমতী ভয়ঙ্করী’ (১৯৮০) তার উল্লেখযোগ্য নাটক।
তিনি ২৩ জুলাই ২০১৮ সালে হৃদরোগে আক্রান্ত হয়ে মারা যান।
২০১৮ এশিয়া কাপ বাছাইপর্ব

২০১৮ এশিয়া কাপ বাছাইপর্ব একটি ক্রিকেট প্রতিযোগিতা যা সেপ্টেম্বর ২০১৮ সালে ভারতে অনুষ্ঠিত হয়। এটি ২০১৮ এশিয়া কাপের বাছাইপর্ব।
এই দলগুলো প্রতিযোগিতায় খেলবে:
গুপ্তিপাড়ার রথযাত্রা

গুপ্তিপাড়ার রথযাত্রা বাংলার রথযাত্রা গুলোর মধ্যে অন্যতম বিখ্যাত রথ যাত্রা। নানা মতভেদ থাকলেও ১৭৪০ সালে এই রথ উত্‍সব শুরু করেন মধুসুদানন্দ। ভান্ডার লুট গুপ্তিপাড়ার রথের এক অনন্য বৈশিষ্ট্য। পুরীর রথের সঙ্গে গুপ্তিপাড়ার রথের পার্থক্য হল, পুরীর রথকে জগন্নাথ দেবের রথ বলে। আর গুপ্তিপাড়ার রথকে বলে বৃন্দাবন জীউর রথ। গুপ্তিপাড়ার রথের বৈশিষ্ঠ হল, উল্টো রথের দিন এখানে ভান্ডার লুট হয়। ভারতবর্ষের কোথাও এই ভান্ডার লুট হয়না।
অন্য জায়গায় মতন এই দিন জগন্নাথ দেব তার মাসির বাড়িতে সকল মানুষের অন্তরালে বন্ধ ঘরে থাকেন। এই দিন জগন্নাথ দেবকে অনবদ্য নিরামিষ ভোগ দেওয়া হয়। জগন্নাথের মাসির বাড়িতে ৫২টি লোভনীয় পদে প্রায় ৪০ কুইন্টাল খাবারের "'ভাণ্ডার লুট" পালন হয়।
কথিত আছে লক্ষ্মীর সঙ্গে মন কষাকষি হওয়ায় জগন্নাথ লুকিয়ে মাটিতে এসে আশ্রয় নেয়। সেখানে ভাল ভাল খাবার পেয়ে জগন্নাথ মাসির বাড়িতেই থেকে যান। অন্যদিকে লক্ষ্মীর মনে সন্দেহ দানা বাঁধে যে স্বামী বোধহয় পরকীয়ার টানে কোথাও চলে গিয়েছেন। পরে তিনি বৃন্দাবনের কাছে জানতে পারেন যে জগন্নাথ মাসির বাড়িতে আশ্রয় নিয়েছেন। তারপরেই স্বামীকে ফিরিয়ে আনতে লক্ষ্মী লুকিয়ে গিয়ে মাসির বাড়িতে সর্ষে পােড়া ছিটিয়ে আছে। কিন্তু, তাতে কোনো কাজ না হওয়ায় বৃন্দাবন ও কৃষ্ণচন্দ্র লোকজন নিয়ে মাসির বাড়িতে হাজির হন।
সেখানে গিয়ে তারা দেখেন যে ঘরের তিনটি দরজা বন্ধ। তাই লক্ষ্মীর অনুরোধে তার স্বামীকে ফিরিয়ে নিয়ে যাওয়ার জন্য দরজা ভেঙে বৃন্দাবন ও কৃষ্ণচন্দ্র ভেতরে ঢােকেন। ঘরের ভেতরে প্রবেশ করেই তারা দেখতে পান মালসায় করে রকমারি পদের খাবার সাজানাে রয়েছে। ভাল ভাল খাবার চোখের সামনে দেখে তারা সেই সমস্ত মালসা লুট করে নেন। যা ভাণ্ডার লুট নামে সকলের কাছে পরিচিত।
আবার আরেকটি অংশ দাবি, বৃন্দাবন চন্দ্র প্রচুর ধনসম্পত্তি ছিল। রাজা তার রাজ্যের শক্তিমানদের চিহ্নিত করার জন্য এই ভান্ডার লুটের আয়োজন করেছেন। যারা বেশি সংখ্যায় ভাণ্ডার লুট করে তাদের বৃন্দাবন চন্দ্র তার মন্দির পাহারার দায়িত্বে নিয়ােগ করতেন।
তবে প্রথা চালুর কারণ নিয়ে দ্বিমত থাকলেও প্রাচীন সেই রীতি মেনে এখনও প্রতিবছর উল্টোরথের আগের দিন মাসির বাড়ির মন্দিরের তিনটি দরজা একসঙ্গে খেলা হয়। ঘরের ভিতর রকমারি খাবারের পদ মালসায় করে সাজানো থাকে। দরজা খেলার পর এই প্রসাদ নেওয়ার জন্য মানুষের মধ্যে হুড়োহুড়ি শুরু হয়ে যায়। এই মালসা ভোগ পাওয়ার জন্য দূরদূরান্ত করে কয়েক হাজার মানুষ উল্টোরথের আগের দিন প্রসাদ পাওয়ার জন্য গুপ্তিপাড়া হাজির হন।
ভান্ডার লুটের জন্য গোবিন্দভোগ চালের খিচুড়ি, বেগুন ভাজা, কুমড়ো ভাজা, ছানার রসা, পায়েস, ক্ষীর, ফ্রায়েড রাইস, মালপোয়া, সন্দেশ, ও রাবড়ি সহ মোট ৫২টি পদে খাবার সহ প্রায় ৫৫০ টি মালসা তৈরি করা হচ্ছে। প্রতিটি মালসা প্রায় ৫ থেকে ৮ কেজি করে খাবার থাকে। 
এই কর্ম যজ্ঞের জন্য ১০ জন রাঁধুনি ও ১০ জন হেল্পার সহ মােট ২০ জন রান্নার কাজ করেন। নিয়ম মেনে দুপুর দুটোর আগেই সমস্ত খাবার তৈরি করে মালসায় সাজিয়ে মাসির বাড়িতে রাখা হয়। বিকেল ৩ টায় মাসির বাড়ির দরজা বন্ধ করে দেওয়া হয়।
নাইজেল ব্রায়ার্স

নাইজেল এডউইন ব্রায়ার্স (; জন্ম: ১৫ জানুয়ারি, ১৯৫৫) লিচেস্টারশায়ারের সাউথফিল্ডস এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ১৯৭১ থেকে ১৯৯৫ সময়কালে ঘরোয়া প্রথম-শ্রেণীর ক্রিকেট ও লিস্ট এ ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে দক্ষ ছিলেন নাইজেল ব্রায়ার্স।
মাত্র ১৬ বছর বয়সে ১৯৭১ সালে প্রথম-শ্রেণীর ক্রিকেটে অভিষেক ঘটে নাইজেল ব্রায়ার্সের। এরফলে তিনি লিচেস্টারশায়ারের পক্ষে সর্বকনিষ্ঠ প্রথম-শ্রেণীর ক্রিকেটারের মর্যাদা লাভ করেন। তবে খেলোয়াড়ী জীবনের শেষদিকেই সম্মাননা লাভে সক্ষমতা দেখিয়েছেন। এ সময় ব্যাটিংয়ের পাশাপাশি দলের অধিনায়কেরও দায়িত্ব পালন করেছেন তিনি। ১৯৯০ সালে তুলনামূলকভাবে দূর্বলমানের লিচেস্টারশায়ার দলের অধিনায়ক হিসেবে ডেভিড গাওয়ারের স্থলাভিষিক্ত হয়েছেন। দায়িত্ব লাভের পর থেকেই বিদ্যালয়ের শিক্ষকের ন্যায় শৃঙ্খলাবোধ আনয়ণে সচেষ্ট হন ও দলের সমীহের পাত্রে পরিণত হন। ১৯৯২ সালে কাউন্টি চ্যাম্পিয়নশীপে লিচেস্টারশায়ার দল মাঝামাঝি স্থানে অবস্থান করে। তবে, গ্রীষ্মের অধিকাংশ সময়ই শিরোপা লাভের অন্যতম দল হিসেবে প্রতিদ্বন্দ্বিতায় অবতীর্ণ হয়েছিল।
এছাড়াও, তার নেতৃত্বে প্রথমবারের মতো দলটি জিলেট কাপের চূড়ান্ত খেলায় পৌঁছতে সক্ষম হয়েছিল। ১৭ কাউন্টির সর্বশেষ দল হিসেবে ১৯৬৩ সালে প্রথম-শ্রেণীর খেলায় অংশগ্রহণ করলেও এটিই প্রথম ছিল। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপে ১৯৯৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন নাইজেল ব্রায়ার্স।
পরবর্তী তিন মৌসুমেও তার দল বেশ ভালো খেলা প্রদর্শন করে। কিন্তু, ১৯৯৫ মৌসুমের পর তাকে অধিনায়কত্ব থেকে প্রত্যাহার করে নেয়া হয়। ফলে আরও কয়েক মৌসুম ব্যাটসম্যান হিসেবে খেলা চালিয়ে যাবার দিকে ঝুঁকে পড়েন। তবে, হাঁটুর আঘাতের কারণে চিকিৎসা করলেও দর্শকের সারিতে তাকে অবস্থান করতে হয়। জেমস হুইটেকার নতুন অধিনায়ক হিসেবে তার স্থলাভিষিক্ত হন ও ১৯৯৬ সালে দ্বিতীয়বারের মতো চ্যাম্পিয়নশীপের শিরোপা লাভে সক্ষমতা দেখান। এরপর থেকে তাকে আর প্রথম-শ্রেণীর ক্রিকেট খেলতে দেখা যায়নি।
লাটারওয়ার্থ গ্রামার স্কুলে পড়াশোনা শেষ করে বোরা রোড কলেজে অধ্যয়ন করেন।
ক্রিকেট খেলা থেকে অবসর গ্রহণের পর মার্লবোরা কলেজে ক্রিকেট পরিচালক ও ক্রীড় পরিচালক - উভয় দায়িত্বে ছিলেন। বর্তমানে তিনি বার্নসের সেন্ট পলস স্কুলে ক্রীড়া পরিচালক ও ক্রিকেট পরিচালকের দায়িত্বে রয়েছেন।
খবাব

খবাব /ALA-LC: "Khabab"), পূর্বে "আবিব"' নামে পরিচিত ছিল (গ্রীক: Ἔμεσα "Abiba "}}. দারায় গভর্নোরেট অংশ, দামাস্কাস দক্ষিণে দামাস্কাস এর 57 কিলোমিটার (~ 36 মাইল) দক্ষিণে হাউয়ান সমভূমি সিরিয়া তে অবস্থিত একটি শহর, এবং একই সাথে দারায় শহরের দূরত্ব.
তুমানহান উদ্যান

তুমানহান উদ্যান () একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর উপত্যকায়, হালবাহান স্ট্রিটে, হ্রাজদান সেতু এবং টুমো সেন্টার ফর ক্রিয়েটিভ টেকনোলজির মধ্যবর্তীতে অবস্থিত। এটি ১৯৭০ সালে খোলা হয়েছিল এবং হ্রাজদান নদীর ডান তীরে ৭ হেক্টর এলাকা জুড়ে বিস্তৃত। এটি বিখ্যাত লেখক ও কবি হভহান্স তুমেনহানের নামে নামকরণ করা হয় এবং তার জন্মের শততম বার্ষিকী উপলক্ষে খোলা হয়।
১৯৭৩ সালে তুমেনহানের আনুশের অপেরা দুটি প্রধান চরিত্রের মূর্তি; পার্কের মধ্যে আনাশ ও সারো গড়ে উঠেছিল। ১৯৮৬ সালে, তুমেনহানের কাল্পনিক চরিত্রের আরেকটি মূর্তি লরেটিস সাকো উদ্যান নির্মিত হয়েছিল ইয়েরেভানের শিশুদের খুব আকর্ষণীয় খেলার জায়গা হিসাবে তুমানহান উদ্যান একটি।
ভাসান্যাদম ইউনিয়ন

ভাসান্যাদম বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
ভাসান্যাদম ইউনিয়নের আয়তন ১৭,৯২০ একর (৭২.৫২ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৪৯২জন। এর মধ্যে ৬,৩৬৪জন মুসলিম, ১,০৬৩জন বৌদ্ধ, ৬৪জন হিন্দু ও ১জন অন্যান্য ধর্মের অনুসারী।
লংগদু উপজেলার দক্ষিণ-পূর্বাংশে ভাসান্যাদম ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১২ কিলোমিটার। এ ইউনিয়নের উত্তরে গুলশাখালী ইউনিয়ন ও বগাচতর ইউনিয়ন; পশ্চিমে বগাচতর ইউনিয়ন, কাপ্তাই হ্রদ ও লংগদু ইউনিয়ন; দক্ষিণে বরকল উপজেলার বরকল ইউনিয়ন এবং পূর্বে বরকল উপজেলার বরকল ইউনিয়ন ও বড় হরিণা ইউনিয়ন অবস্থিত।
ভাসান্যাদম ইউনিয়ন লংগদু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ভাসান্যাদম ইউনিয়নের সাক্ষরতার হার ৩৮.৭৯%। এ উপজেলায় ১টি মাধ্যমিক বিদ্যালয়, ২টি মাদ্রাসা, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে সরকারী ও ১টি বেসরকারী প্রাথমিক বিদ্যালয় রয়েছে
রাঙ্গামাটি জেলা সদর বা লংগদু উপজেলা সদর থেকে ভাসান্যাদম ইউনিয়নে যোগাযোগের একমাত্র মাধ্যম নৌপথ।
ভাসান্যাদম ইউনিয়নের পশ্চিম সীমান্তে রয়েছে কাপ্তাই হ্রদ।
ভাসান্যাদম ইউনিয়নের প্রধান ৪টি হাট-বাজার হল চাইল্লাতলী বাজার, খাগড়াছড়ি বাজার, ঘনমোড় বাজার এবং কাট্টলী বাজার।
মোটরযান চালনা

মোটরযান চালনা () বলতে মোটরগাড়ি, মোটরসাইকেল, ট্রাক, বাস, ইত্যাদি মোটরচালিত যানবাহন নিয়ন্ত্রিতভাবে পরিচালনা করে এক স্থান থেকে আরেক স্থানে নিয়ে যাওয়াকে বোঝায়। যে কেউ মোটরযান চালনা করতে পারে না, কিছু শর্তপূরণ করলে ও পরীক্ষায় উত্তীর্ণ হলে মোটরযান চালনার অনুমতি পাওয়া যায়। মোটরযান চালকেরা তাদের স্থানীয় সড়ক ও যানচলাচল আইনকানুন মেনে চলতে বাধ্য থাকেন।
একজন মোটরযান চালককে অবশ্যই যানটির গতির দিক নিয়ন্ত্রণ, গতিবেগ বাড়ানো ও কমানোর জন্য যথাযথ শারীরিক দক্ষতা থাকতে হবে। এগুলি হল:
অপরিপক্ক দায়িত্বজ্ঞানহীন মোটরযান চালকেরা প্রায়শই যেসব যানচলাচল আইন অমান্য বা ভঙ্গ করেন, তাদের মধ্যে আছে অনুমোদিত গতিসীমার চেয়ে বেশি দ্রুত মোটরযান চালনা, রাস্তার অন্য যানবাহনকে নিয়ম মেনে জায়গা না ছেড়ে দেওয়া এবং মদ্যপ অবস্থায় মোটরযান চালনা। এই প্রতিটি ক্ষেত্রেই গুরুতরভাবে আহত এমনকি নিহত হওয়ার ঝুঁকি থাকে। এছাড়া ঘুম ঘুম চোখে চালালে, পাল্লা দিয়ে চালালে, অবিবেচকের মত চালালে, চালনার সময় মুঠোফোনে কথা বললে এবং মুঠোফোনে ক্ষুদে বার্তা আদানপ্রদান করলে দুর্ঘটনার ঝুঁকি অত্যন্ত বেড়ে যায়।
শাহে ফেন

'শাহে ফেন' অথবা 'হে ফেন' () হলো ধান থেকে বানানো একপ্রকার চীনা নুডলস।
"শাহে ফান" প্রায় মাংস এবং/অথবা শাক-সবজির সাথে মিশিয়ে ভাজা হয়, যাকে চাও ফেন (炒粉) বলা হয়। বাংলাদেশী চাইনিজ রেস্টুরেন্টগুলোতে একে চো ফেন বলে ডাকা হয়।
তেরওয়া জেলা

তেরওয়া জেলা ( "tərwo wuləswāləi", ) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে ওয়াজা খওয়া জেলার অংশ হিসেবে জেলাটি গঠন করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন হিসাব পাওয়া যায়নি।
উরগুন জেলা

উরগুন (, ) আফগানিস্তানের পাক্তিকা প্রদেশের দূরবর্তী অঞ্চলে অবস্থিত একটি জেলা।
এই জেলার প্রশাসনিক আসনের নাম উরগুন শহরের নামে নামকরণ করা হয়, এছাড়াও এটি "লয় উরগুন", নামেও পরিচিত, যার বাংলা অর্থ হচ্ছে "বৃহত্তর উরগুন"।
উরগুনের বৃহত্তম উপজাতির মধ্যে রয়েছে খড়োটি, যারা মূলত গিলজি পশতুনদের একটি উপজাতি হিসেবে পরিচিত। অন্যান্য উপজাতিগুলির মধ্যে রয়েছে সুলেইমানখেল, ওয়াজির এবং জাদরান। এছাড়াও স্বল্পসংখ্যক তাজিক, উজবেক এবং সাঈদ জনগোষ্ঠী লোকজনের বসতি রয়েছে।
আফগানিস্তানের অন্যান্য জায়গার নামানুসারে, উরগুনকে বিভিন্ন নাম ডাকা যেতে পারে। যেমন: "উরগন", "ওরগুন" এবং "ওরগন"। তবে বিকল্পভাবে ব্যবহৃত নামের বানানের মানচিত্র এবং অফিসিয়াল তথ্যাদির মধ্যে ভিন্নতা লক্ষ্য করা যায়।
জিস্যাট-৭এ

জিএসএটি -৭এ হল একটি উন্নত সামরিক যোগাযোগ উপগ্রহ, যা মূলত ভারতীয় বিমান বাহিনীর সঙ্গে ভারতীয় বাহিনীর ব্যবহারের জন্য গঠিত। জিএসএটি -৭এ ভারতীয় নৌবাহিনীর জিএসএটি-৭ এর অনুরূপ এবং ভারতীয় বিমান বাহিনী উপগ্রহটির একমাত্র পরিচালক হবে।
জিএসএটি -৭এ আইএএফকে বিভিন্ন ভূমিস্থ রাডার কেন্দ্র, ভূমিস্থ বায়ুসেনাঘাঁটি, বিমান থেকে বিমান "রিয়েল-টাইম কন্ট্রোল সিস্টেম" এবং এয়ারবোর্ন-এর প্রাথমিক সতর্কতা ও নিয়ন্ত্রণ (AWACS) বিমানগুলি, যেমন বেরিভ এ -৫০ ফ্যালকন এবং ডিআরডিও এইডব্লিউ এবং সিএস- এর সাথে সংযোগ স্থাপন করতে সক্ষম করবে। উপগ্রহটি ভারতীয় বিমানবাহিনীর নেটওয়ার্ক-ভিত্তিক যুদ্ধযাত্রার ক্ষমতা বাড়িয়ে তুলবে এবং এর ফলে তার বিশ্বব্যাপী ক্রিয়াকলাপ উন্নত করবে। উপগ্রহটি ভারতীয় সেনাবাহিনী-এর এভিয়েশন কর্পস দ্বারা হেলিকপ্টার এবং ইউএইভির পরিচালনার জন্য রিয়েল-টাইম কন্ট্রোল এবং যোগাযোগ ব্যবস্থার জন্য ব্যবহার করা হবে। ভারতীয় বায়ু সেনার বিভিন্ন অস্ত্র, ড্রোন ও বিমানের মধ্যে যোগাযোগ গড়ে তুলতে বিশেষ ভাবে সাহায্য করবে এটি। ভারতীয় মহাকাশ গবেষণা সংস্থা ইসরোর চেয়ারম্যান কে সিভান জানিয়েছেন, ‘‘এই উপগ্রহটি এমন ভাবে তৈরি করা হয়েছে যাতে স্থির ও উড়ন্ত সব রকম যন্ত্রের সঙ্গেই যোগাযোগ রাখতে সক্ষম হবে এটি। দেশের দুর্গম প্রান্তেও যোগাযোগ সক্ষম এই উপগ্রহ।’’
২০১৮ সালের ডিসেম্বর পর্যন্ত আকাশে ৩২০ টি দ্বৈত ব্যবহার বা ডেডিকেটেড সামরিক উপগ্রহ ছিল, যার মধ্যে অর্ধেক মার্কিন যুক্তরাষ্ট্রের মালিকানাধীন, পরে রাশিয়া, চীন এবং ভারত (১৪)। নেটওয়ার্ক-কেন্দ্রিক কার্যক্রমগুলি বাড়াতে আইএএফ কয়েক বছরের মধ্যে আরেকটি উপগ্রহ জিএসএটি-৭সি পেতে পারে।
জিএসএটি-৭এ আট বছরের কার্য জীবনের সাথে ১০ টি কুই ব্যান্ড ট্রান্সপন্ডারের পেলোডও সজ্জিত রয়েছে, যা সি-ব্যান্ডে অনেক সুবিধা দেয়, এগুলির মধ্যে আরও শক্তিশালী উপগ্রহ আপলিংক এবং ডাউনলিংক সিগন্যাল, ছোট অ্যান্টেনা এবং স্থলজনিত মাইক্রোওয়েভ ব্যবস্থার সাথে হস্তক্ষেপবীহিন যোগাযোগ সংকেত রয়েছে।
২২৫০ কিলোগ্রাম (৪,৯৬০ পাউন্ড) ওজনের জিএসএটি-৭এ কৃত্রিমউপগ্রহকে ১৯ ডিসেম্বর ২০১৮ সালে সতীশ ধাওয়ান মহাকাশ কেন্দ্রের দ্বিতীয় লঞ্চ প্যাড থেকে জিএসএলভি এমকে ২ এফ১১ রকেট দ্বারা সফলভাবে উৎক্ষেপন করা হয়েছিল। ৫১ মিটার লম্বা তিনটি খন্ডের উৎক্ষেপন যানে প্রায় ৪২১ টন ভর এবং স্বদেশী উন্নত ক্রিজনীয় খন্ড আছে।
নয়াগ্রাম বিধানসভা কেন্দ্র

নয়াগ্রাম (বিধানসভা কেন্দ্র) ভারতের পশ্চিমবঙ্গ রাজ্যের ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২০ নং নয়াগ্রাম বিধানসভা (এসটি) কেন্দ্রটি নয়াগ্রাম এবং গোপীবল্লভপুর-১ সমষ্টি উন্নয়ন ব্লক এবং চোরচিতা, কুলিয়ানা ও নোটা গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এর অন্তর্গত।
নয়াগ্রাম বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত। 
২০০৬ এবং ২০০১ সালের বিধানসভা নির্বাচনে, সিপিআই (এম) এর ভূতনাথ সোরেন নয়াগ্রাম বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের শুনারাম মাহালিকে পরাজিত করেন, ২০০১ সালে জেএমএমের মঙ্গল হাঁসদাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুভাষ চন্দ্র সোরেন ১৯৯৬ সালে কংগ্রেসের মধুসুদন সোরেনকে পরাজিত করেন। সিপিআই (এম) এর অনন্ত সোরেন ১৯৯১ সালে ঝাড়খণ্ড পার্টির বিষ্ণু সোরেনকে, ১৯৮৭ সালে কংগ্রেসের দশরথি সোরেন এবং ১৯৮২ সালে নির্দলের লিবা চাঁদ টুডুকে পরাজিত করেন। সিপিআই (এম) এর বুদ্ধদেব সিং ১৯৭৭ সালে জনতা পার্টির সুবোধ হাঁসদাকে পরাজিত করেন।
১৯৭২ এবং ১৯৭১ সালে কংগ্রেসের দশরথি সোরেন জয়ী হন। বাংলা কংগ্রেসের জাগরতি হাঁসদা ১৯৬৯ এবং ১৯৬৭ সালে জয়ী হন। কংগ্রেসের দেবেন্দ্রনাথ হাঁসদা ১৯৬২ সালে নয়াগ্রাম কেন্দ্র থেকে জয়ী হন। এর আগে নয়াগ্রাম কেন্দ্রে আসন বিদ্যমান ছিল না।
স্বয়ংক্রিয় স্নায়ুতন্ত্র

স্বয়ংক্রিয় স্নায়ুতন্ত্রবাঅনৈচ্ছিক স্নায়ু তন্ত্র () প্রান্তীয় স্নায়ুতন্ত্রের বিভাগ। যার কাজকর্ম মানুষের ইচ্ছার অধীন নয়। মানুষের অভ্যন্তরীণ অঙ্গ যেমন হৃৎপিণ্ড, ফুসফুস, রক্তপ্রবাহ, মসৃণ পেশীর উপর প্রভাব ফেলে। অনৈচ্ছিক স্নায়ুতন্ত্র দুই ভাগে বিভক্ত সমবেদী এবং পরাসমবেদী। সমবেদী এবং পরাসমবেদী স্নায়ুতন্ত্র মিলেমিশে কাজ করে এবং দেহের সাম্যাবস্থা বজায় রাখে। বিশ্রাম ও ঘুমের সময় সমবেদী স্নায়ুতন্ত্রের সক্রিয়তা বেড়ে যায়। সমবেদী স্নায়ুতন্ত্র মানব দেহকে জরুরি অবস্থা মোকাবেলার জন্য তৈরি করে। হৃৎস্পন্দন দ্রুততর হয়, রক্তচাপ বৃদ্ধি পায় এবং প্রান্তীয় ধমনির সংকোচন ঘটে। মস্তিষ্ক, হৃৎপিণ্ড ও স্বৈরপেশীতে রক্ত চলাচল বাড়ে। পরাসমবেদী স্নায়ুতন্ত্র দেহে শক্তি সংরক্ষণে সাহায্য করে।
এই স্নায়ুতন্ত্র বিভিন্ন প্রকার আন্তরযন্ত্রের (যেমন হৃদযন্ত্র, যকৃত, পাকস্থলী ইত্যাদি) ক্রিয়াকলাপ সুষ্ঠুভাবে পরিচালনা ও তাদের ক্রিয়ার মধ্যে সামঞ্জস্য রক্ষা করে। স্বয়ংক্রিয় স্নায়ুর কাজ একেবারেই স্বাধীন, আমাদের ইচ্ছার ওপর নির্ভর করে না। এর অন্যতম বৈশিষ্ট্য হচ্ছে, কেন্দ্রীয় স্নায়ুতন্ত্রের বাইরে এই তন্ত্রের স্নায়ুবিক পদার্থের (Nervous matter) উপস্থিতি। এগুলিকে অটনমিক গ্যাংলিয়ন (Autonomic ganglion) বলে। একাধিক স্নায়ুকোষ একত্রে গ্যাংলিয়ন গঠন করে। এদের কাজ উদ্দীপনা বা স্পন্দন গ্রহণ ও পরবর্তী স্নায়ুতে প্রেরণ। সাধারণ স্নায়ুতন্ত্রে এই রকম গ্যাংলিয়ন থাকে না। স্বয়ংক্রিয় স্নায়ুতন্ত্রকে নিম্নলিখিত দুভাগে ভাগ করা যায়:
১. সিম্পাথেটিক স্নায়ুতন্ত্র (Sympathetic Nervous System): এইপ্রকার স্নায়ুতন্ত্রের কাজ সাধারণত ধ্বংসাত্মক (Katabolic)।
এগুলি সুষুম্না-স্নায়ু থেকে বেরিয়ে তাদের নির্দিষ্ট গ্যাংলিয়নে প্রবেশ করে। তারপর সেখান থেকে বিভিন্ন আন্তরযন্ত্রে স্নায়ুগুলি পৌঁছায়।
এই স্নায়ুর প্রভাবে অশ্রু, লালারস প্রভৃতির ক্ষরণ বৃদ্ধি পায়। হৃদ্‌ঘাতের এবং রক্তচাপের মাত্রা বাড়ে। অগ্ন্যাশয়ের হরমোন নিঃসরণ কমে যায়। রক্তে গ্লুকোজের পরিমাণ বৃদ্ধি পায়। মূত্র থলি পূর্ণ করার ব্যাপারে এই ধরনের স্নায়ু উল্লেখযোগ্য অংশ গ্রহণ করে।
২. প্যারাসিম্পাথেটিক স্নায়ুতন্ত্র (Parasympathetic Nervous System): এই তন্ত্র সাধারণত গঠনাত্মক (Anabolic) কাজ করে।
এটি তৃতীয়, সপ্তম, নবম, দশম এই কয়েকটি করোটি-স্নায়ু ও কিছুসংখ্যক সুষুম্না-স্নায়ুর স্নায়ুকেন্দ্র থেকে উৎপন্ন হয়।
এর প্রভাবে হৃদযন্ত্রের গতি ও রক্তের চাপ কমে। অধিকাংশ রক্তনালী স্ফীত হয়। জারকরস নিঃসরণের পরিমাণ বৃদ্ধি পায় এবং পাকস্থলী ও অস্ত্রের নড়াচড়া ভালভাবে চলে, ফলে খাদ্যবস্তু সহজেই পাচিত হয়।
অধিনিষেচন

অধিনিষেচন () বলতে বুঝানো হয় যমজ তৈরি হওয়ার প্রক্রিয়া যাতে গর্ভিণীর গর্ভাবস্থা প্রাপ্ত হওয়ার পরবর্তী কোন ঋতুচক্রে খরিত দ্বিতীয় ডিম্বাণু নিষিক্ত হয়ে আরেকটি ভ্রুন তৈরি হয় অর্থাৎ একসঙ্গে দুটি ভ্রুন বড়ো হতে থাকে যাদের বয়স বিভিন্ন। মানবদেহে প্রাকৃতিক ভাবে এমনটা হয় এটা বিশ্বাস করা হয় না। অন্তত ১০ টা এরূপ ঘটনা দেখা গিয়েছে; যা থেকে অধিনিষেচন মানবদেহে সংঘটিত হওয়ার সম্ভাবনা হিসাব করা হয়েছে।
অধিবর্ধ

অধিবর্ধ হচ্ছে () দীর্ঘাস্থির প্রান্তীয় অংশ। এটি অস্থিকাণ্ড থেকে অধিবর্ধপাত নামক উপাস্থির মাধ্যমে আলাদা থাকে। অধিবর্ধের বিকাশের ফলেই দীর্ঘাস্থি লম্বা হতে থাকে। কালক্রমে অস্থির অধিবর্ধ অস্থিকাণ্ডের সঙ্গে মিলে গিয়ে পূর্ণাঙ্গ দীর্ঘাস্থী তৈরি হয়। বৃদ্ধিকালে যদি প্রদাহ হয় তাহলে সে দীর্ঘাস্থীর বৃদ্ধি কমে যায়, শাখাঙ্গ ছোটো ও বিকৃত গঠনের হয়ে থাকে। এমন টা হতে পারে ঊর্বস্থিতে এবং প্রগণ্ডাস্থিতে। অধিবর্ধ ভেঙে যেতে পারে অস্থি কান্ডের সংযোগস্থলে, এর ফলেও দীর্ঘাস্থী লম্বা হতে পারে না।
উইলিয়াম স্কটন

উইলিয়াম হেনরি স্কটন (; জন্ম: ১৫ জানুয়ারি, ১৮৫৬ - মৃত্যু: ৯ জুলাই, ১৮৯৩) নটিংহামে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮১ থেকে ১৮৮৭ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও বামহাতে ফাস্ট-মিডিয়াম বোলিংয়ে পারদর্শী ছিলেন উইলিয়াম স্কটন।
১১ ও ১২ মে, ১৮৭৪ তারিখে লর্ডসে ইংল্যান্ড সিক্সটিন কোল্টসের সদস্যরূপে মেরিলেবোন ক্রিকেট ক্লাবের বিপক্ষে উইলিয়াম স্কটন তার প্রথম খেলায় অংশ নিয়েছিলেন। ঐ খেলায় তিনি ১৯ ও ০ রান তুলেছিলেন। ঐ বছরেই এমসিসি’র মাঠকর্মী হিসেবে নিযুক্ত হন। ১৮৭৫ সালে কেনিংটন ওভালে যুক্ত হবার পর পুনরায় এমসিসিতে ফিরে আসেন। মৃত্যু-পূর্ব সময়কাল পর্যন্ত সদস্যরূপে এ দায়িত্বে ছিলেন। স্বীয় সক্ষমতা তুলে ধরতে সচেষ্ট হন ও নিজেকে প্রথমসারির দিকে নিয়ে যান। খেলোয়াড়ী জীবনের এক পর্যায়ে বিশেষতঃ ১৮৮৪ ও ১৮৮৬ সময়কালে সন্দেহাতীতভাবে ইংল্যান্ডে অন্যতম সেরা পেশাদার বামহাতি ব্যাটসম্যানের মর্যাদা লাভ করেছিলেন।
১৮৮৪ সালে নটিংহ্যামশায়ারের পক্ষে তেরো খেলায় অংশ নিয়ে ৩১.৯০ গড়ে ৫৬৭, ১৮৮৫ সালে ২২.২০ গড়ে ৪৪২ ও ১৮৮৬ সালে ২৯.৮০ গড়ে ৫৫৯ রান তুলেছিলেন।
বেশ কয়েকবার বড় ধরনের রান সংগ্রহ করলেও আগস্ট, ১৮৮৪সালে কেনিংটন ওভালে সফররত অস্ট্রেলিয়া দলের বিপক্ষে ৯০ রানের মনোরম ইনিংসটি উল্লেখযোগ্যতার দাবীদার ছিল। খেলাটি ড্রয়ে পরিণত হয়েছিল।
ইংল্যান্ডের প্রথম ইনিংসের গোড়াপত্তন করতে নেমে নবম ব্যাটসম্যান হিসেবে আউট হন। পৌনে ছয় ঘণ্টা সময়কাল ক্রিজে অবস্থান করে ফ্রেড স্পফোর্থ, জোই পালমার, হ্যারি বয়েল, বিলি মিডউইন্টার ও জর্জ গিফেনের ন্যায় বোলারদেরকে শক্ত হাতে, দক্ষতার সাথে মোকাবেলা করেন তিনি। তবে সতীর্থদের কাছ থেকে খুব কম সফলতা পেলেও ওয়াল্টার রিডের সাথে নবম উইকেট জুটিতে ১৫১ রান তুলেছিলেন।
১৮৮৬ সালে অস্ট্রেলিয়া দল ইংল্যান্ড সফরে আসে। ওভাল টেস্টে দুইটি স্মরণীয় ইনিংসের সাথে ডব্লিউ জি গ্রেস যুক্ত ছিলেন। ডব্লিউ জি গ্রেসের সাথে প্রথম উইকেটে ১৭০ রান তুলেন তিনি। ৩৪ রান তুলেন ২২৫ মিনিটে। স্কটন আউট হবার পর ওয়াল্টার রিড এসে ২১০ মিনিটে ৯৪ রান তুলেন। উইলিয়াম স্কটন তিনবার অস্ট্রেলিয়া গমন করেছেন। আলফ্রেড শ ও আর্থার শ্রিউসবারি’র নেতৃত্বাধীন দলের সদস্যরূপে ১৮৮১, ১৮৮৪ ও ১৮৮৬ সালে অস্ট্রেলিয়া সফরে যান।
এগারো খেলোয়াড় নিয়ে গড়া দলে খেলে ২০.৮০, ১৭.৩০ এবং ১০.১৩ গড়ে রান তুলেছিলেন। ১৮৯১ সালে সর্বশেষবারের মতো প্রথম-শ্রেণীর ক্রিকেটে অংশ নিয়েছিলেন তিনি। এরপর প্রথম-শ্রেণীবিহীন খেলায় অংশ নেয়াসহ আম্পায়ারের দায়িত্ব পালন করতেন।
৯ জুলাই, ১৮৯৩ তারিখে মাত্র ৩৭ বছর বয়সে ক্ষুরের সাহায্যে গলা কেটে আত্মহননের পথ বেছে নেন।
এ সময় তিনি লন্ডনের সেন্ট জন উডে বসবাস করছিলেন।
অধিত্বকস্থলী

অধিত্বকস্থলী () অধস্ত্বকের ভিতরে অধিত্বকের কোষ ঢুকে পড়ে এবং কেরাটিন পূর্ণ থলি তৈরি করে। এটি প্রাপ্তবয়স্কদের মুখ গলা ঘাড় ও পিঠে দেখা যায়। এর মাঝখানে একটা ছিদ্র থাকতে পারে এবং সেই ছিদ্র দিয়ে মাঝে মধ্যে সেদ্ধ ভাতের মত ক্যারাটিন পদার্থ বের হতে পারে। অধিত্বকস্থলী সাধারণত কোন সমস্যা তৈরি করে না, কিন্তু এতে জীবাণু সংক্রমণ হতে পারে বা এটি ফেটে গিয়ে ত্বকে প্রদাহ সৃষ্টি করতে পারে। খুব বিরল ক্ষেত্রে এই থলিতে ভিত্তিকোষী ক্যান্সার শল্ককোষী ক্যান্সার ও বোয়েন রোগ হতে পারে।